Черна вдовица шета из села край Ивайловград
https://blitz.bg/kriminalni/cherna-vdovitsa-sheta-iz-sela-kray-ivaylovgrad_news85719.html Blitz.bg
18 Авг. 2010, 12:14
Росица Неделчева, известна още като Роса Бегова или Черната вдовица е потънала вдън земя, след като е обрала поредния наивник от мъжки пол. Жената е известна с това, че публикува обяви за запознанства с възрастни мъже, като непрекъснато си сменя имената.
Тя се запознава с мераклиите за семеен уют и женска ласка, остава една или две нощи при тях, а след това ги обира и изчезва. Един от наддалите вой срещу Черната вдовица е Димитър Дяков от село Люляково на когото лъжкинята е свила пенсията от 200 лева и се изпарила вдън земя. <br /> <br /> На лъжливите обещания на вдовицата се хванал и бивш началник влак, пенсионер, на когото тя задигнала каквото могла.<br /> <br /> В последно време измамницата промени някои от данните си в обявите, като дава нов адрес - в Любимец. Представя се като дъщеря на дядо Пейо, посочва и неговия адрес, без човекът дори да я познава. Но това не го спасило от поредния измамен наивник, който търсейки Черната вдовица без да пита и да разпитва, хвърлил един як бой на стареца от Любимец. <br /> <br /> За Черната вдовица, Росица Неделчева или Роса Бегова, в Ивайловград се знае малко. Преди години токов удар убива съпруга й. Преди четири години единственото й дете се хвърля под влака между гара Пловдив и Филиповци. От тогава тя се занимава с измами като под ударите и попадат само мъже. Вдовицата се издирва и от ограбени старци от село Планинец. В Ивайловград идват да я търсят и други мъже чак от Северна България, които са се хванала на обявите й в пенсионерските вестници.<br /> <br /> От няколко месеца къщата на Черната вдовица в Йвайловград е заключена, съседите й не са я виждали да се мярка скоро в дома си, но затова пък често я търсят възрастни мъже, които се заканват, че ако я пипнат, ще й видят сметката.<br /> <strong><br /> Тодорка Николова, БЛИЦ</strong><br />